[Luister] Vuurvreters: Episode 120 | Maroela Media
Hoe goed of hoe sleg het Mooigesig die storm oorleef? Is daar uiteindelik vrede op Mooigesig? Kom vind uit wat gebeur met Eenheid 39 in die laaste episode van die reeks.
ToekomsVenster: ŉ Stukkende wêreld Gebeure om Amy-Leigh se verdwyning steeds ŉ raaisel | Maroela Media
Gebeure om Amy-Leigh se verdwyning steeds ŉ raaisel
Amy-Leigh de Jager (6). (Foto: Facebook)
Daar was Dinsdag steeds meer vrae as antwoorde ná die sesjarige Amy-Leigh de Jager wat gister voor haar skool in Vanderbijlpark ontvoer is, met haar gesin herenig is.
Duisende mense was op die uitkyk vir Amy-Leigh, of het vir haar en haar gesin gebid, nadat sy gisteroggend voor die Laerskool Kollegepark uit haar ma, Angeline, se arms gegryp is.
Vier mans het klein Amy-Leigh omstreeks 08:00 ontvoer en in ŉ wit Fortuner met haar weggejaag. ŉ Grootskaalse ondersoek is binne minute ná die voorval van stapel gestuur.
Die polisie het vandag in die vroeë oggendure bekend gemaak dat die dogtertjie ongedeerd gevind is. Sy het ook ŉ mediese ondersoek ondergaan.
Brig. Vishnu Naidoo, nasionale polisiewoordvoerder, het die publiek gevra om nie te bespiegel oor die omstandighede rakende die ontvoering nie en moet toelaat dat die polisie-ondersoek na “haar verdwyning en skielike verskyning” sy gang gaan.
Dit het egter nie die stroom bespiegelings, veral op sosiale media, gestuit nie.
Naidoo het by navraag aan Maroela Media gesê niemand is nog in verband met Amy-Leigh se ontvoering in hegtenis geneem nie. Hy wou geen verdere kommentaar oor die kwessie lewer nie.
Amy-Leigh se pa, Wynand, het ook gesê die gesin wil nie in dié stadium kommentaar lewer nie.
Die ANC in Gauteng het die nuus oor Amy-Leigh se veilige terugkeer verwelkom en ŉ beroep op die polisie gedoen om die soektog na haar ontvoerders te verskerp. Bones Modise, woordvoerder van die party se provinsiale uitvoerende komitee, het gesê die voorval kom te midde van hartverskeurende voorvalle van geslagsgebaseerde geweld.
“Die land het met woede gehoor dat die vermiste Universiteit van Kaapstad-student, Uyinene Mrwetyana, by ŉ poskantoor in Claremont verkrag en vermoor is, terwyl die Suid-Afrikaanse bokskampioen, Leighandre ‘Baby Lee’ Jegels vermoor is, glo deur haar vriend.
“Al dié voorvalle plaas die soeklig op vroue en kinders wat nie net die disproporsionele las van groeiende ongelykheid, armoede en werkloosheid moet dra nie, maar ook aan die ontvangkant is van geweld wat mans teen hulle pleeg,” het Modise gesê. “Dit kan nie langer so aangaan nie.”
Jean Kriek, VF Plus-jeugleier, het vroeër gesê die gereg moet geen simpatie betoon vir persone wat by misdaad teen kinders betrokke is nie.
Volgens Kriek word daar daagliks voorvalle aangemeld van kinders wat wegraak. “Hierdie kommerwekkende tendens kan nie voortduur nie en die polisie sal spesiale aandag aan die voorkoms van kinderontvoering moet gee.
“Die veiligheid en beskerming van kinders is nie net die verantwoordelikheid van owerhede en organisasies nie. Ouers het ŉ plig om toe te sien dat hul kinders veilig is en moet hulle na hul bestemming vergesel en daar gaan haal indien moontlik.”
Ek wil net graag duidelikheid kry oor iets. In sommige berigte word berig dat sy uit die motor uitgegryp was, en in ander berigte berig hulle dat sy uit haar ma se arms gegryp is?
Ek wens alle vermiste kinders se sake kan so ‘n sterk media uitlokking kry soos met kleine Amy-Leigh. Ek is so dankbaar sy is gevind. Ek is so hartseer oor die kids wat nog nie gevind is nie.
Familie wil nie komentaar lewer nie want pappa het n paar geraamtes in die kas…………………
Ons bly dankbaar dat die gebeure n goeie einde het en dat sy veilig is en nie seer gemaak is nie. Ek sekondeer die feit dat daar volledige ondersoek steeds gedoen moet word. Ek dink begin by selfoonrekords. Sommer die van n paar dae terug ook en selfs huidige. Dis mos hoe n goeie ondersoek tog werk. GEEN grashalm moet ongepluk wees nie. As niemand iets het om weg te steek nie dan sal dit mos deel vorm van die waarheid. Ons wag mag nodeloos en sien wat gebeur. Wonder steeds …
Jong ek kry gevoel dit was soort van inside job
Dis net my gedagte iemand wat vir pappa gewerk het of soiets en sy vermoede was pappa het miljoene
Verstaan dit was 1 wit en drie swart
Amen sy is by mamma en pappa en boeta Amen
Glo sy het haar hamburger gekry ????????????
Ons God is groot